Učenici na misi za Valentinovo

Dana 14.02. na blagdan sv. Valentina (Valentinovo) učenici 2. i 4. razreda PŠ „Vinica“, uveličali su svečanost liturgijskog slavlja župe svojim dolaskom. Kao i svake godine na misu su došli pješačeći od PŠ „Vinica“ pa sve do crkve Uznesenja Blažene Djevice Marije u Močilama. Svečanu svetu misu predvodio je Dominik Vukalović župnik župe sv. Leopolda Bogdana Mandića koji je zahvalio učenicima i učiteljicama na suradnji, te ih ohrabrio i potaknuo na daljnju suradnju i svoj doprinos životu župne zajednice.